[{"text_idx": "#000005", "text": "Mae'r Academi hon yn darparu llwybrau clir a chynaliadwy i berfformwyr, artistiaid ac awduron/ cyfansoddwyr fel ei gilydd."}, {"text_idx": "#000006", "text": "Trwy ddatguddio\u2019r straeon cerddorol mae artistiaid o Gymru yn awyddus i\u2019w hadrodd, a\u2019r rheiny\u2019n codi\u2019n uniongyrchol o\u2019r cymunedau lle maen nhw\u2019n byw, byddwn yn rhoi llais i\u2019r straeon sydd wrth galon ein cymunedau."}, {"text_idx": "#000007", "text": "Mae'r Academi yn canolbwyntio\u2019n unig ar ddeunydd theatr gerdd newydd sbon, ac mae pob aelod o\u2019r cwmni yn datblygu\u2019r sgiliau angenrheidiol i weithio gydag awduron a chyfansoddwyr newydd yn ogystal a\u0302 derbyn hyfforddiant o safon uchel mewn sgiliau perfformio. Rydym o hyd yn chwilio am bobl ifanc sy\u2019n awyddus i ddatblygu eu sgiliau creadigol, sydd a\u0302 diddordeb mewn creu neu berfformio theatr gerdd, ac sy\u2019n fodlon gwthio\u2019r ffiniau. Rydym yn croesawu cantorion, cerddorion, cyfansoddwyr, awduron, cynllunwyr, beirdd, beat boxers . . . artistiaid neu berfformwyr o bob math. Does dim angen profiad blaenorol \u2013 dim ond yr awydd angerddol i fod yn rhan o rywbeth newydd sy\u2019n eiddo i chi."}, {"text_idx": "#000008", "text": "Mewn partneriaeth a\u0302 Soar,Theatr Genedlaethol Cymru a Valleys Kids, mae Leeway yn sicrhau bod hyfforddiant dan arweiniad y diwydiant ar gael i\u2019r bobl ifanc, gan fod yn bont i lawer sydd efallai wedi teimlo eu bod wedi\u2019u hallga\u0301u yn y gorffennol."}, {"text_idx": "#000009", "text": "Mae Cynyrchiadau Leeway yn gwmni sy\u2019n hyderus o safbwynt amrywiaeth ac yn croesawu pawb sydd a\u0302 diddordeb brwd mewn theatr gerdd gyda breichiau agored."}, {"text_idx": "#000010", "text": "Os oes gennych ddiddordeb mewn cael clyweliad i ddod yn rhan o\u2019r Academi, anfonwch neges ebost atom ni: "}, {"text_idx": "#000012", "text": "Aelodau presennol a gorffenol yr Academi"}]